Asisinong 

IAino luai God kata asinong 
na mete kuku na kuli rina. 
2 Katapo kovek luai ta M e kuli 
rina. Keve bil aongos kitapo 
kovek i pukun. Vong lava katapo 
pakut a keve bil aongos. 
Malanganto i God katapo ngoi 
angpok palau e kuli laman. 

3 Au na God kala antok, 
"Malangas, ku tu aserei." Na kala 
malangas. 4 Na God kala arai ta 
malangas vola roron na kala 
posong angtaliungai ani mala- 
ngas pelek a vong. 5 Na God kala 
atuk a malangas ang ta tenei ias, 
na kala atuk a vong ang ta tenei 
vong. Au, vong kala serei le na 
kala tenei vauk pok. Asukang na 
ainoai i taun kala pasal suai. 

6-7 Au na God kala antok, 
"Laman, ku tapagal ane si pongua 
na palpal. Mang palpal ane 
pangkul na mang palpal ane 
kevkev. Nei liuan i ngono palpal 
ke, ka atogon ta pangau si pagal 
ani ngono laman ke." Au na kala 
asukang. 8 Na God kala atuk a 
pangau ang ta metekuku. Au, 
vong kala serei le na kala tenei 
vauk pok. Asukang na vapongua 
i taun kala pasal suai. 

9 Au, na God kala antok, 
"Laman ang e kevkev i mete 
kuku, ku ago kuvul si sikei a 
oring na numai kuli roe, ku tu 
aserei." Na kala asukang. lONa 
God kala atuk a laman po ago 
kuvul ang ta nei laman, na kala 
atuk a ring kolo ang ta kuli roe. 
God kala arai ania ta vola roron. 



11 Na God kala antok, "Kuli roe, 
ku apolokai ani mamain ta sukal 
atogon katui na mamain ta ei 
atogon uai na katui neiria ani ki 
uai asereai ani manik iria 
akorong ta matan uai." Na kala 
asukang. 12 Ri sukal angpetpe- 
tekai na ri ei angpetpetekai kila 
polok kuli roe. Kita uai asereai 
akorong ani kari keve mamain ta 
uai. Keve katui iria kita apolokai 
akorong pok ani keve tukulai iria. 
Na God kala arai ania ta vola 
roron. i3Au, vong kala serei le 
na kala tenei vauk pok. Asukang 
na vapotol i taun kala pasal suai. 
14 Au na God kala antok, 
"Keve malangas, mi tu aserei e 
metekuku ani mi akalit ta 
angpetpetekai i tenei ias ve tenei 
vong. Keve malangas ke kapa ki 
akanangai ani angpetpetekai i 
keve taun na keve ulen na keve 
matas. is Ani keve malangas ke 
e metekuku ki mang amalangasai 
ani kuli rina aongos." Na kala 
asukang. i6God kata asinong a 
pongua na malangas lava. Ri 
makarap ve ulen. Makarap vo 
tavirimok ang, ani nia ka saupai 
ani tenei ias, na ulen ani ka 
saupai ani tenei vong. Kata 
asinong kapa ri kalto. 17 God kata 
asinong a keve malangas ang asi 
mang ani kuli rina, 18 ani ki 
saupai ani tenei ias na tenei vong, 
na ki pagal apetekai ani malangas 
na vong. Na God kala arai ania 
ta vola roron. i9Au, vong kala 
serei le na kala tenei vauk pok. 
Asukang na vapuat i taun kala 
pasal suai. 

20 Au na God kala antok, "Nei 
laman ka duk ta mamain ta 
manmanik to. Na ri mani, mi ngoi 
angpok neite kuku e pangkul i 
kuli roe." 21 Asukang na God kala 
asinong ri ielava kuvul ve 
mamain ta manmanik aongos 
kipo to na kipo duk na kipo sang 
angpok nei laman val kari keve 
laulauan angpetpetekai. Na ani ri 
mani vap po ngoi korong ang, 
asukang palau val kari keve 
laulauan angpetpetekai. Na God 
kala arai ania ta vola roron. 
22 Na God kala poso atauia iria 
ta mengen asukang ke, "Mi apitus 
na mi serei aduk si kami tataot 
ani nei laman ka duk tatami. Ri 
mani, mi kun apolokai pok animi 
ani mi duk si kuli rina ke." 23 Au, 
vong kala serei le na kala tenei 
vauk pok. Asukang na va 
palpalima i taun kala pasal suai. 



24 Au na God kala antok, "Ri 
manmanik anglok i kuli roe, mi 
serei aduk e kuli rina, na mi 
apitus asereai pok animi si kami 
keve kuvkuvulan angpetpetekai. 
Ri vongo asi aiveven, ri man- 
manik palis e kuli roe na ri kei i 
nei uten, mi apitus angkokoai 
singimi pok." Na kala asukang. 

25 God kata asinong a ri kei, ri 
vongo asi aiveven e rina na ri 
manmanik po palis e kuli roe. 
Kata asereai aniria ani ki apolokai 
pok aniria akorong. Na God kala 
arai ta vola roron. 

26 Au na God kala antok, "Tara 
asinong a ri vap si lilinau na 
kankanuai ira. Tara alis iria ta 
kitmat si saupai aongos ani 
mamain ta ien i nei laman na 
mamain ta mani i nei pangau. Ki 
saupai kapa ani mamain ta vongo 
ipo aiveven na ani kuli rina 

aongos ke na ki saupai kapa ani 
mamain ta manmanik kipo palis 
na pasal anglok kuli rina." 27 
Asukang vanang na God kata 
asinong ri vap si kankanuai ina 
akorong pok. lo, si kankanuai ina 
pok God kata asinong ri vap. Kata 
asinong ri vap ani ki tauan na 
aina. 28 Na God kala poso atauia 
iria ta mengen asukang ke, **Mi 
apolokai pok animi. Kami inatus 
ki duk e kuli rina na ki saupai 
ania. Mi saupai aongos ani ri ien 
nei laman na ri mani nei pangau 
na ri manmanik aongos kipo ago 
kuli roe." 

29 Na God kala antok, "Nalapo 
alis vang imi ta ri sukal aongos i 
kuli rina vopo atogon katui kuvul 
ve ri ei aongos vopo uai ang. 
Kilapo kakami ani mi angan 
singiria. 30 Na ani ri mani i nei 
pangau na ri manmanik aongos 
kipo to kuli vunep, riria kapa ki 
angan pan na uai i mamain ta ei 
na uriuri aongos." Na kala asu- 
kang. 31 God kala arai ani keve 
bil aongos i kana la asinong ang, 
na vola roron luai. Au, vong kala 
serei le na kala tenei vauk pok. 
Asukang na va limalesikei i taun 
kala pasal suai. 

2Au na God kala akamusai 
ani asisinong ani meteku- 
ku na kuli rina tavirimok asip ke. 
2 Kata akamusai aongos ani kana 
keve avibisan i asisinong si va 
limalesikei i taun. Au na si va 
limalengua i taun kala ausai 
pelek kana abis. 3 Kata poso 
atauia na taun ang na kala vil 
agogoai ania. Kata abis ia 



asukang using si taun ang 
akorong kata ausai pelek kana 
avibisan aongos i asisinong. 

God Kata Asinong Ri Vap 

4 Kana na akuskus i sa kata 
serei si taun ang na God kata 
asinong na mete kuku na kuli 
rina. Si taun ang a God, nang nia 
na lAVE, kata asinong a kuli rina 
na mete kuku, skatapo kovek i 
mangsikei a bil i suk polok le kuli 
vunep, using lAVE parik katapa 
alis langit lak kuli rina na katapo 
kovek lak i igenen si itoitonai ani 
nei roe. 6 sikei laman katapo uli 
uv alak le nei roe na kapo vil 
avuluk na kuli roe aongos. 7Na 
lAVE kala kap roe le kuli vunep 
na kala pitopito na igenen tatana. 
Le na kala kui alak kana malu i 
to ane si isuna i igenen ang na 
kala serei a igenen to. 

8 Aino le, lAVE katala sukal a 
mangsikei a matang e Eden, si 
palpal ipo sanglak ta makarap. 
Na eiang vanang kala asinong a 
igenen i kana la pitopito ang. 9 E 
nei matang ang lAVE kala asereai 
ani mamain ta ei anglok pulakai 
aongos. Na kipo keve ei talupus 
roron luai angkokoai si angan. E 
nei liuan i matang ang kala 
asereai ani pongua na ei. Ei i to 
na ei i malangas ani rikek na 
roron. lo Katapo atogon a mang- 
sikei a sung katapo saling le Eden 
na katapo alis laman ani matang 
ang. Si mang palpal i Eden, sung 
ang kanlapo tapagal ane si puat 
a ngakan i laman. 11-12 Ainoai i 
sung, kana asan ta Pison. Laman 

ke kapo saling pulakai nei palpal 
AvUa aongos. Na palpal rina ang 
kapo duk ta gol roron luai. Eiang 
kapa kapo atogon ml sain ro na 
iat roron lik ke onikis. i3Vapo- 
ngua i sung, kana asan ta Gion, 
na kapo saling pulakai nei palpal 
Kus aongos. 14 Na vapotol i sung 
kana asan ta Tigiris na kapo 
saling e ngising i palpal Asur, si 
palpal ipo sanglak ta makarap. 
Au na vapuat i sung kana asan ta 
Euperetes. is LAVE kata asinong 
a igenen ang e nei matang e Eden 
ani ka itoitonai ania na ka 
aiveven ia. 16 Na kala pini ia 
asukang ke, "Kupo kalakala luai 
si angan si uai i keve ei aongos i 
nei matang ke, 17 sikei napo 
tubat ua ta ku ago ta angan si ei 
i malangas ani roron na rikek 
suke. Napo tubat luai anim, using 
man ku angan singina, matmat 
ka kinkos ua." 

18 Na God lAVE kala antok ta, 
"Pua, parik kapa ro ani tauan ke 
ka ago papalik. Kapo ro ani naka 
asinong ta mang anu val nia ani 
ka papakangai ania. 19 Aino le, 
lAVE kata pitopito na mamain ta 
manmanik na ri mani ta roe. Na 
kala songo iria ane si igenen ang 
ani kame poso asan aniria. lAVE 
katapo ago na kapo longong ta 
saka asan an a tauan ke ka atuk 
a siksikei i keve manmanik na 
mani ang tatana. Nang nia kata 
lapo kana asan luai. 20 Asukang 
vanang a tauan ke kata atuk a ri 
manmanik aongos ipo aiveven na 
i nei uten na ri mani aongos i nei 
pangau na kuli roe ta kari keve 



asan. Sikei katapo kovek i sikei 
ka ago kuvul ve nia asukang val 
kana papakangai. 21 Asukang na 
lAVE kala arodot ia ani ka rot 
mat. Taun kalapo rot, lAVE kala 
luk suai ani sikei a vuk tuan i 
vagvag ina na kala pakut pok a 
makas ang ta sin. 22 Au na ka luk 
a tuan ang na kala pitopito 
asereai ani aina tatana. Kala 
songo le na aina ang na kanla 
atatung ia si kana tauan. 23 si 
vuk taun ang kala arai ani kana 
aina na kala antok ta, "Pua, kana 
vang a mangsikei ig akorong! 
Tuan ina, le si tuan ig. Sin i 
pukunina, le si sin i pukunig. lo, 
naka atuk vang kana asan ta 
aina, using kata serei le si tauan." 
24 Tukulai ina na tauan ka 
papelek a tamana ve rinana na 
kan ago kuvul ve kana aina na 
kOong sikei palau. 25 si taun ang 
a ngono angkisnganan ke 
kilongtapo pukun varas na parik 
katapa atogon oring si vil 
amamaila anirilong singina. 

Longogel 

3 Nei liuan i keve manmanik 
aongos i nei uten ang lAVE 
katala asinong iria, kene katapo 
nas alava luai aniria. Mangsikei a 
taun, kene kata tapasuk na 
kamela antok a aina ang asukang 
ke, "Au si kapo tutuman nang ta 
God kata tubat akorong imilong 
asi ago ta angan si mamain ta ei 
aongos nei matang ke?" 2-3 Aina 
ang kala antok ta, "Namem- 
longpo kalakala si angan si ri ei 
aongos i nei matang ke. Sikei si 

ei ang e nei liuan i nei matang 
ke akorong, God kata tubat 
imemlong asi ago ta angan an 
singina. Kata atatai imemlong ta 
man namemlong angan vo sigil si 
ei ang, nganlak namemlong mat." 
4 Na kene kala antok a aina ang 
ta, "Apua! Parik nang milongpa 
angkoai si mat. SArai, God kata 
mengen asukang nang using kapo 
malangas ta man milongla angan 
si ei ang, milongla atogon a nas 
lava. Milongla serei asukang 
palau val nia, God akorong. 
Milongla nas vang a ro na rikek." 
6 Au, aina ke kala longong na 
kala arai ta uai ina i ei ke kapo 
ararai aro na kapo roron asi 
angan, na man nganing kala 
angan singina, kala atogon a 
malangas roron luai. Asukang na 
kanla ngumut a mang matan uai 
ina na kala angan. Kisngana kapa 
katapo tung eiang. Au na aina 
ang kala alls ia na kala kun 
angan kapa. 7 Na kilongla lomlo- 
mon tapalas na kilongla arai kinle 
ta kilongpo pukun varas. Asu- 
kang na kilongla kikit pan i ei na 
kilongla susukai ania asi kari- 
long kavat anirilong. 8 Au kalapo 
livus aliu tenei ngelik na kilongla 
longong a God lAVE sipo pasal 
aliu e nei matang ang. Na 
kilongla sip sian mumun ania nei 
liuan i ri ei i nei matang ang. 

9 Sikei lAVE kala songo na tauan 
ang ta, "Nei numai kana evoi?" 

10 Na tauan ang kala antok, 
"Nata longong ua sipo pasal 
pulakai na nala mumun anim. 
Natapo leng nang using nalapo 



pukun varas." n "lau? Au si kata 
antok ua ta kupo pukun varas? 
Sa, kutala angan si ei ang nata 
tubat imilong singina?" 12 Na 
tauan ang kala antok ta, "Nang a 
aina ke kuta atatung ia singig, 
ninia vanang kata luk le na mang 
matan uai si ei ang na kanla alis 
iau, na nala kun angan." 13 Au na 
God lAVE kala antok a aina ang 
ta, "Ku antok tapai anig. Sa 
akorong kupo abis ia asukang 
ke?" Na aina kala antok ta, "Nang 
a kene ang, kata kun kapau anig 
na nala angan." 14 Asukang na 
God lAVE kala antok a kene ang 
ta, "Le si sa kutala abis ia, kam 
vilvil akui ka asukang ke. Numai 
papalik, ri vap ki alele na ki mirik 
anim, nei liuan i mamain ta 
manmanik. Tutapongai le kana 
ku palis ta vingam na ku kon 
mutep i kuli roe ani keve taun 
aongos tung si ku mat. 15 Naka 
amatung a neikien nei liuan 
imilong ve aina suke na milong 
uli angmamaralai angpokpokai 
animilong. Keve matan tivum ki 
angmamaralai ve keve matan 
tivuna i aina suke. Taun kapo 
tulbonai anim ka komeng a 
patum, na numai ku kalat a pung 
i kakina." 16 Au lAVE kala 
mengen a aina asukang ke, "Kam 
vilvil akui ka asukang ke. Taun 
kupo sungsungukan na kalapo 
sinong kam taun asi ingus, ku 
nasai ani kui lava. Na ku atogon 
a vubuk ani kam tauan, na ninia 
ka uli sausaupai anim." 17 Na 
kala tutalang a tauan na kala 
posong ta, "Numai vanang, kutala 

longolongai ani kalingana i kam 
aina, na kula kun angan si ei i 
kag tubat ang anim, na kuta 
longogel iau. Asukang vanang na 
kuli roe ke kala rikek tukulai ina 
singim. Na ka uli asukang tung si 
ku mat. Ka meng ua na kui i abis 
si keve taun asi kam sabonai ani 
pok singina. 18 Ka duk ta uriuri 
na ei ve angus rodotan, na ku sili 
pulakai nei uten lava si gule ta 
kam pok asi angan. 19 Ku kun 
gese alava vang taun a nei roe 
asi apolokai ta kam pok akorong. 
Ku abis alava tung si kuan mat 
na ku papok ane nei roe. Lomon 
akit ia ta kuta serei nang le si 
roe, na numai nang kupo roe. Au 
na using kapo asukang, taun ku 
mat kuan papok ane si ring ang 
kuta serei le singina." 20 Na tauan 
ang kala atuk a kisngana ta Eva. 
Using ninia vanang nganlak ka 
rinaria i ri vap aongos. 21 Na God 
lAVE kala luk a kulit i manmanik 
na kala kavat na ri Adam ve Eva 
tatana. 

22 Na kala antok ta, "Igenen ke 
kalapo serei val tara. Kalapo nas 
vang a roron ve rikek. Asukang 
na ka ago ta angan an si ei i to 
ang vei nganing kala to asikei 
luai." 23 Asukang na God lAVE 
kala asok suai ania le nei matang 
ang ani kan abis matang akorong 
ania si roe ang nang kata serei 
singina. 24 Au kala kirikai suai 
ani igenen ang na kala atung a 
Kerubim e mete takaman i 
Matang i Eden si palpal ipo 
sanglak ta makarap. Na kala 
atung kapa na mangsikei a 



samele lava ipo visvis. Samele 
ang katapo ripag na kapo timis 
angtaliungai val ureurek i kut na 
kapo tavulit angpok asi tubat ani 
selen alak ane si ei i to. 



